Николай Гумильов
Сънувах

Превод от руски: Елеонора Княжева, —

chitanka.info

Сънувах двама ни — умрели,

лежим със погледи спокойни

като ковчези — бели, бели,

един до друг, покойни.

Кога ли казали сме „Стига!“

Отдавна ли? Какво туй значи?

Ала сърцето не боли го,

сърцето вече и не плаче.

Безсилните чувства са странни,

застиналите мисли — така ясни

и устните ти вече нежелани,

макар и винаги прекрасни.

Но случи се! Ний двама сме умрели,

лежим със погледи спокойни

Като ковчези — бели, бели.

Един до друг, покойни.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.